એશિયન ગેમ્સની 17મી શ્રેણીનું ઉદ્ઘાટન દક્ષિણ કોરિયાના ઇંચિયોન ખાતે થઇ ગયું છે. ઇંચિયોન એશિયાડ મેન સ્ટેડિયમથી લઇને આસપાસના મોટા વિસ્તારોમાં આતિશબાજીના રંગારંગ ઉત્સવનો નજારો જોવા મળ્યો છે. આ નજારાને જોવા માટે સ્ટેડિયમમાં 60 હજારની આસપાસ દર્શકો હાજર રહ્યાં હતા. ગેમના પહેલા દિવસે ભારતીય શૂટર જીતૂ રાયે ભારતને પહેલું સુવર્ણ પદક અપાવ્યું છે. જીતૂએ 50 મીટર એર પિસ્તોલમાં આ પદક જીત્યું છે. જ્યારે શૂટર શ્વેતા ચૌધરીએ મહિલા વર્ગમાં 10 મીટર એર પિસ્તોલમાં કાંસ્ય પદક જીતવામાં સફળતા મેળવી છે. શ્વેતાએ ભારતને 17માં એશિયન ગેમ્સના પહેલા દિવસે પહેલું પદક અપાવ્યું છે.